Flipkart
ఫ్లిప్‌కార్ట్‌లో తాజా పెట్టుబడులు 100 కోట్ల డాలర్లు
ముంబై: ఇబే, టెన్సెంట్‌ కంపెనీలు ఇ-కామర్స్‌ దిగ్గజం ఫ్లిప్‌కార్ట్‌లో వందకోట్ల డాలర్ల పెట్టుబడులు పెడుతున్నట్లు ప్రకటించాయి. ఆన్‌లైన్‌ రిటైల్‌ రంగంలో మరింత వృద్ధి ఎక్కువవుతు న్నందున ఫ్లిప్‌కార్ట్‌లో తమ పెట్టుబడులు ఉంటా యని చెపుతున్నాయి. తాజా ఫండింగ్‌ విలువల ప్రకారం బెంగళూరు కేంద్రంగా ఉన్న ఫ్లిప్‌కార్ట్‌ విలు వలు 11బిలియన్‌ డాలర్లుగా ఉన్నాయి. అంతకు ముందు 15.2 బిలియన్‌ డాలర్ల విలువల నుంచి తగ్గాయి. అయితే మ్యూచువల్‌ఫండ్‌ ఇన్వెస్టర్లు, మోర్గాన్‌ స్టాన్లీ వంటి కంపెనీలు ఫ్లిప్‌కార్ట్‌ మార్కెట్‌ విలువలు ఒకదశలో 5.39 బిలియన్‌ డాలర్లుగా అంచనావేసాయి. వీటితో పెట్టుబడులకు కొన్ని సంస్థలు ముందుకురాలేదు. తాజాగా విదేశీ సంస్థ లు టెన్సెంట్‌, దేశీయంగా ఉన్న ఇబే సంస్థలు పెట్టు బడులు పెడుతున్నాయి. కొన్ని నెలలుగా ఫ్లిప్‌కార్ట్‌ నిధులసమీకరణకు కసరత్తులు చేస్తోంది. చైనా ఆలీబాబా, యుఎస్‌ రిటైల్‌ దిగ్గజం వాల్‌మార్ట్‌ వంటివి కూడా ఒకదశలో సంప్రదింపులు జరి పాయి. అయితే ఫ్లిప్‌కార్ట్‌ మార్కెట్‌ విలువలు 12 బిలియన్‌ డాలర్లు ఉండకపోవచ్చన్న సందేహాలతో వెనకడగు వేసాయి. టైగర్‌గ్లోబల్‌ ఫ్లిప్‌కార్ట్‌లో అతి పెద్ద ఇన్వెస్టరుగా కొనసాగుతోంది. కనీసం వంద కోట్లడాలర్ల పెట్టుబడులున్నట్లు అంచనా. ఫ్లిప్‌కార్ట్‌ సిఇఒ కళ్యాన్‌కృష్ణమూర్తి గతంలో ఇబే ఎగ్జిక్యూటివ్‌ గా ఉన్నారు. అమెజాన్‌ నుంచి గట్టిపోటీ వస్తుం డటంతో కొందరు ఇన్వెస్టర్లు పెట్టుబడులకుసైతం సుముఖంగా లేరు. మూడేళ్ల వ్యవధిలోనే అమెజాన్‌ అతిపెద్ద ఆన్‌లైన్‌ దిగ్గజంగా నిలిచింది. తాజాగా వచ్చిన వందకోట్ల డాలర్ల నగదు నిల్వలతో కూడా ఫ్లిప్‌కార్ట్‌ డిస్కౌంటింగ్‌ పెంచుకోలేదని అంచనా. ఫ్లిప్‌కార్ట్‌లో ఎక్కువభాగం మార్కెటింగ్‌ ఉన్న విభా గాలను ఇప్పటికే అమెజాన్‌ సేకరిస్తోంది. అందు వల్లనే ఫ్లిప్‌కార్ట్‌కు అమెజాన్‌నుంచే గట్టిపోటీ ఎదు రవుతున్నది. సిఇఒ కళ్యాణ్‌కృష్ణమూర్తి అనుసరించే వ్యూహంపైనే ఫ్లిప్‌కార్ట్‌ భవిష్యత్‌ పెట్టుబడులు ఆధా రపడి ఉంటాయన్నది మార్కెట్‌ నిపుణుల అంచనా. ========================